ΑΡΙΘΜΟΣ ΠΡΑΞΕΩΣ 42

Στις Ερυθρές σήμερα την 19η Ιανουαρίου του έτους 2023,ημέρα της εβδομάδος Πέμπτη και ώρα 20:00 συνήλθαν σε συνεδρίαση στα γραφεία του Συνεταιρισμού επί της οδού Εθνικής Αντιστάσεως 92, τα μέλη του Διοικητικού Συμβουλίου κατόπιν προσκλήσεως του προέδρου του Α.Σ. Ερυθρών κου Παθέκα Γεώργιου. Κατά την συνεδρίαση παρίστανται οι εξής:

Γεώργιος Αν. Γέρου

Γεώργιος Ιωαν. Παθέκας

Δημήτριος Αθαν. Σιαμπάνης

Κωνσταντίνος Παν. Δερβέντης

Οδυσσέας Νικ. Σούτας

Δημήτριος Αν. Παγώνης

Το Δ.Σ αφού διαπίστωσε την σύμφωνη με τον νόμο και το καταστατικό του Συνεταιρισμού απαρτία, προχωρεί στην συζήτηση του παρακάτω θέματος:

ΘΕΜΑ ΜΟΝΑΔΙΚΟ: **Ανακατανομή αξιωμάτων μελών του Διοικητικού Συμβουλίου**

Σύμφωνα με την υπ’ αρ.42/ 19.01.2023 απόφαση του Διοικητικού Συμβουλίου του Α.Σ. Ερυθρών, αποφασίστηκε νέα κατανομή αξιωμάτων ως εξής :

Για το αξίωμα του Προέδρου εκδήλωσε ενδιαφέρον ο κος Γεώργιος Aναστ. Γέρου, οπότε πρόεδρος εκλέγεται ο Γεώργιος Αναστ. Γέρου.

Για το αξίωμα του Αντιπροέδρου εκδήλωσε ενδιαφέρον ο κος Οδυσσέας Νικ. Σούτας, οπότε Αντιπρόεδρος εκλέγεται ο κος Οδυσσέας Νικ. Σούτας.

Για το αξίωμα του Γραμματέα εκδήλωσε ενδιαφέρον ο κος Δημοσθένης Δημ. Κώνστας, οπότε Γραμματέας εκλέγεται ο κος Δημοσθένης Δημ. Κώνστας.

Για το αξίωμα του Ταμία εκδήλωσε ενδιαφέρον ο κος Δημήτριος Αν. Παγώνης οπότε Ταμίας εκλέγεται ο κος Δημήτριος Αν. Παγώνης.

Το Δ.Σ αποφασίζει όπως η παραπάνω νέα κατανομή ισχύσει από 20/01/2023

Κατόπιν διαλογικής συζήτησης το Δ.Σ αποφάσισε ομόφωνα να ορίσει τον Πρόεδρο Γεώργιο Αναστ. Γέρου **νόμιμο εκπρόσωπο** του Αγροτικού Συνεταιρισμού Ερυθρών.

Επίσης αποφασίζει και εξουσιοδοτεί τον Πρόεδρο αυτού Γεώργιο Αναστ. Γέρου και τούτου κωλυόμενου τον Αντιπρόεδρο κο Οδυσσέα Νικ. Σούτα , όπως από κοινού ή ο καθένας ξεχωριστά εκπροσωπούν τον Συνεταιρισμό σε όλες τις σχέσεις του, υπογράφοντας όλα τα σχετικά έγγραφα και συμβάσεις μέσα στο πλαίσια που ορίζει η Γενική Συνέλευση και ο Νόμος.

Επίσης το Δ.Σ εξουσιοδοτεί τον Προϊστάμενο υπηρεσίας Κωνσταντίνο Δημ. Χύτα όπως υπογράφει κάθε σχετικό έγγραφο στις συναλλαγές του Αγροτικού Συνεταιρισμού Ερυθρών με κάθε Δημόσια υπηρεσία ( Δ.Ο.Υ , Ι.Κ.Α ,Ο.Α.Ε.Δ,κλπ) , να συναλλάσσεται (να λαμβάνει κωδικούς σχετικά με τις ηλεκτρονικές συναλλαγές, να υπογράφει, να καταθέτει και να εισπράττει χρήματα, επιταγές κτλ) με όλες τις τράπεζες και επίσης να συμμετέχει και να ψηφίζει κατά την κρίση του σε όλα τα σχήματα μέλος ή μέτοχος των οποίων αποτελεί ο Συνεταιρισμός.

Μη υπάρχοντος άλλου θέματος προς συζήτηση το παρόν πρακτικό κλείνει και υπογράφεται ως έχει.

Ο ΠΡΟΕΔΡΟΣ ΤΑ ΜΕΛΗ

Γεώργιος Αν.Γέρου Γεώργιος Ιωαν. Παθέκας

Κωνσταντίνος Παν. Δερβέντης

Δημήτριος Αν. Παγώνης

Δημήτριος Αθαν. Σιαμπάνης

Οδυσσέας Νικ. Σούτας